એનું બેઝમેન્ટનું કામ ૮ વર્ષ પહેલાંથી અધૂરું છે અને નજીકમાં મોટો ખાડો ખોદાયેલો છે, જેમાં પાણી ભરાયેલું રહે છે. નિર્મલનગર અને ઉદયનગરના છોકરાઓ હંમેશાં ત્યાં નાહવા આવે છે. ગઈ કાલે બે વાગ્યે ત્રણ યુવાનો ખાડામાં નાહવા પડ્યા હતા. એમાંથી ૧૮ વર્ષનો કિરણ શર્મા ત્રણ વાગ્યે પાણીમાંથી બહાર ન આવતાં મિત્રો ગભરાઈ ગયા હતા. તેમણે પોલીસને ફોન કરતાં પોલીસ ફાયર-બ્રિગેડ સાથે ઘટનાસ્થળે પહોંચી ગઈ હતી. ફાયર-બ્રિગેડે સાંજે સાડાસાત વાગ્યે કિરણ શર્માનો મૃતદેહ બહાર કાઢ્યો હતો. ફાયર-બ્રિગેડના ઑફિસરે ‘મિડ-ડે’ને કહ્યું હતું કે કિરણ શર્મા પાણીમાંના કાદવ અને બિલ્ડિંગના સળિયા વચ્ચે ફસાઈ જતાં બહાર નહોતો આવી શક્યો અને ગૂંગળાઈ જતાં મૃત્યુ પામ્યો હતો.